Mestská časť Bratislava-Petržalka

vyhlasuje

 podľa ust. § 281 až 288 Obchodného zákonníka obchodnú verejnú súťaž o najvhodnejší návrh na uzavretie kúpnej zmluvy na predaj nehnuteľnosti – pozemku v k. ú. Petržalka, parcelné číslo 3662/20 - ostatné plochy o výmere 516 m2.

Podmienky obchodnej verejnej súťaže sú sprístupnené:
•	na web. stránke mestskej časti Bratislava-Petržalka www.petrzalka.sk,
•	na web. stránke www.reality.sk,
•	na tabuli vo vestibule Miestneho úradu mestskej časti Bratislava-Petržalka, Kutlíkova 17,

prípadne ich môže uchádzač dostať na adrese:

Miestny úrad mestskej časti Bratislava-Petržalka
Kutlíkova 17, 852 12  Bratislava
VI. poschodie, č. dverí 607

Súťažné návrhy sú uchádzači povinní doručiť zásadne v písomnej podobe poštou alebo osobne do podateľne na adresu Miestneho úradu mestskej časti Bratislava-Petržalka v termíne do 7. 10. 2010 do 12.00 hod. v zalepenej obálke s výrazným označením:
„OVS Predaj pozemku 3662/20 – neotvárať!“

Bližšie informácie na adrese alena.jurikova@petrzalka.sk
prípadne na tel. č. 02/68 28 68 74.

Bratislava dňa 9. 9. 2010

	Milan Ftáčnik
	starosta

Mestská časť Bratislava-Petržalka
Kutlíkova 17, 852 12  Bratislava, IČO: 603 201
zastúpená Milanom Ftáčnikom, starostom

v y h l a s u j e
o b c h o d n ú    v e r e j n ú    s ú ť a ž

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a v zmysle §§ 281 a nasl. zákona č. 513/1991 Zb. Obchodný zákonník v znení neskorších predpisov v súlade s § 17 ods. 3 zákona č. 377/1990 Zb. o hlavnom meste Slovenskej republiky Bratislava v znení neskorších predpisov o najvhodnejší návrh na uzavretie kúpnej zmluvy na prevod vlastníctva  k nehnuteľnosti - pozemku v k. ú. Petržalka za týchto podmienok:

1.	Predávajúci (ďalej aj „vyhlasovateľ“):
Mestská časť Bratislava-Petržalka, Kutlíkova ul. č. 17, 852 12 Bratislava, 
IČO: 00603201, zastúpená Milanom Ftáčnikom, starostom, splnomocneným na podpísanie kúpnej zmluvy o prevode vlastníckeho práva k pozemku parcelné číslo 3662/20, katastrálne územie Petržalka plnou mocou, vydanou Andrejom Ďurkovským, primátorom hlavného mesta Slovenskej republiky Bratislavy dňa 4. 6. 2010 pod č. j. MAGS SNM-41366/10-2/262600,  IČO: 603 201, číslo účtu: 1800599001/5600.
 
2.	Predmet obchodnej verejnej súťaže:
Predaj nehnuteľnosti - pozemku v k. ú. Petržalka, parcelné číslo 3662/20 - ostatné
     plochy vo výmere 516 m² vytvoreného podľa geometrického plánu č. 27/07, úradne
     overeného Správou katastra pre hlavné mesto SR Bratislavu pod č. 3450/07 dňa 
27.	12. 2007, evidované ako parcely registra „C“ na LV č. 2159 – Hlavné mesto SR Bratislava.
Do správy mestskej časti Bratislava-Petržalka bol zverený protokolom č. 78 zo dňa 
	1. 11. 1991. 
            Nehnuteľnosť bola ocenená znaleckým posudkom č.46/2010 zo dňa 17. 3. 2010.
	K prevodu vlastníctva nehnuteľného majetku zvereného do správy mestskej časti 
 	Bratislava-Petržalka bol vydaný predchádzajúci súhlas č. 14 01 0063 10 zo dňa 4. 6.
	 2010.
Z hľadiska platného Územného plánu hlavného mesta Bratislava je posudzovaný ako nehnuteľnosť nachádzajúca sa v rozvojovom území funkčne určenom pre občiansku vybavenosť celomestského a nadmestského významu.

3.	Kontaktná osoba vyhlasovateľa:
Meno: Alena Juríková
Telefón: 02/68 286 874
E-mail: alena.jurikova@petrzalka.sk
Fax: 02/63 814 964
	
4.	Požadované náležitosti súťažného návrhu na uzavretie kúpnej zmluvy:

Súťažný návrh, t. j. návrh na uzavretie kúpnej zmluvy podľa § 588 a nasl. Občianskeho zákonníka musí obsahovať najmä:

4.1.
a) Identifikačné údaje vyhlasovateľa, meno a priezvisko štatutára, označenie bankového spojenia.
b) Identifikačné údaje účastníka súťaže (ďalej aj „kupujúci“):
1. ak ide o právnickú osobu: obchodné meno, meno a priezvisko štatutára, adresu sídla, IČO, označenie bankového spojenia, z ktorého bude poukázaná kúpna cena, číslo telefónu, e-mail,
2. ak ide o fyzickú osobu – podnikateľa: meno a priezvisko, rodné priezvisko, adresu miesta podnikania, číslo živnostenského oprávnenia, IČO, označenie bankového spojenia, z ktorého bude poukázaná kúpna cena, číslo telefónu, e-mail,
3. ak ide o fyzickú osobu: meno a priezvisko, rodné priezvisko, adresu trvalého pobytu, rodné číslo, označenie bankového spojenia, z ktorého bude poukázaná kúpna cena, číslo telefónu, e-mail.
c) Predmet obchodnej verejnej súťaže.
d) Návrh kúpnej ceny za pozemok.
e) Spôsob a lehota úhrady kúpnej ceny tak, že celá kúpna cena bude uhradená na účet vyhlasovateľa najneskôr do 30 dní odo dňa podpísania kúpnej zmluvy oboma zmluvnými stranami, a to na základe fotokópie kúpnej zmluvy podpísanej oboma zmluvnými stranami. Vyhlasovateľ najneskôr do 10 dní po pripísaní kúpnej ceny na svoj účet podá návrh na vklad vlastníckeho práva do katastra nehnuteľností. Originál kúpnej zmluvy vyhlasovateľ odovzdá kupujúcemu najneskôr do 10 dní od zaplatenia kúpnej ceny.
f) V prípade, ak víťaz súťaže neuhradí v lehote do 30 dní odo dňa podpísania kúpnej zmluvy oboma zmluvnými stranami celú kúpnu zmluvu, má sa za to, že obe zmluvné strany od zmluvy odstúpili a zmluva sa od počiatku zrušuje. 
h) Vyhlásenie účastníka súťaže (len fyzická osoba) o súhlase so spracovaním osobných údajov v zmysle zákona č. 428/2002 Z. z. o ochrane osobných údajov.
ch) Záväzok kupujúceho uhradiť predávajúcemu náklady spojené s úhradou správneho poplatku za podanie návrhu na vklad vlastníckeho práva do katastra nehnuteľností, ako aj náklady za vyhotovenie znaleckého posudku a geometrického plánu.
4.2.
a) Vzor súťažného návrhu kúpnej zmluvy je prílohou konkrétnych súťažných podmienok. Účastník súťaže je povinný spracovať návrh v zmysle predloženého vzoru. Ustanovenia návrhu kúpnej zmluvy v priloženom vzore sú záväzné a nemenné. Účastník je povinný doplniť údaje uvedené v bode 4. týchto podmienok a návrh vlastnoručne podpísať. 
b) Návrh kúpnej zmluvy musí byť spracovaný v slovenskom jazyku. Treba ho predložiť minimálne v štyroch vyhotoveniach podpísaných účastníkom súťaže.

5.	Podmienky účasti v súťaži a súťažné podmienky:
5.1.	Minimálna kúpna cena za pozemok je 69 500,- €. 
5.2.	Účastník súťaže je povinný zložiť finančnú zábezpeku vo výške 13 900,- €  
prevodom na účet vyhlasovateľa súťaže č. 1800599001/5600, variabilný symbol 366220. O tomto prevode predloží spolu so súťažným návrhom doklad o úhrade z banky. Zložením finančnej zábezpeky sa rozumie deň jej pripísania na účet vyhlasovateľa.
5.3.	Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 50,- € v hotovosti v pokladni Miestneho úradu mestskej časti Bratislava-Petržalka. Originál alebo kópiu potvrdenia o zaplatení paušálnej náhrady výdavkov sú účastníci súťaže povinní priložiť k súťažnému návrhu do zalepenej obálky s označením podľa ods. 5.13 týchto podmienok. Táto náhrada sa účastníkovi nevracia. 
5.4.	Vybranému účastníkovi súťaže bude výška zábezpeky započítaná do kúpnej ceny.
5.5.	Neúspešným účastníkom bude zábezpeka vrátená najneskôr do 15 dní odo dňa ukončenia súťaže. V prípade zrušenia súťaže a v prípade odmietnutia súťažného návrhu bude zábezpeka vrátená účastníkovi najneskôr do 15 dní odo dňa vyhlásenia súťaže za zrušenú alebo odo dňa odmietnutia súťažného návrhu.
5.6.	V prípade, že po ukončení súťaže nebude uzavretá kúpna zmluva s vybraným účastníkom súťaže z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzavretie kúpnej zmluvy, zábezpeka prepadá v prospech vyhlasovateľa.
5.7.	Účastníci, ktorí sú právnickými osobami, sú povinní predložiť spolu so súťažných návrhom výpis z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.
5.8.	Účastníci, ktorí sú fyzickými osobami – podnikateľmi, sú povinní predložiť so súťažným návrhom originál výpisu živnostenského oprávnenia – nie starší ako 1 mesiac. Doklad musí byť predložený v origináli.
5.9.	Účastníci, ktorí sú fyzickými osobami, musia najneskôr v deň podávania súťažného návrhu dovŕšiť vek 18 rokov.
5.10	. Účastníci sú povinní predložiť čestné prehlásenie (štatutárneho zástupcu v prípade právnickej osoby) o tom, že účastník nemá záväzky voči mestskej časti Bratislava-Petržalka, hlavnému mestu SR Bratislave a voči príslušnému daňovému úradu.
5.11	.Predložený návrh nie je možné odvolať po uplynutí lehoty určenej na predkladanie súťažných návrhov.
5.12	.Každý účastník súťaže môže podať len jeden návrh na uzatvorenie zmluvy. Návrh podaný neskôr tým istým účastníkom súťaže ruší jeho predchádzajúce podané návrhy. Predložený návrh nie je možné meniť a dopĺňať, ani ho upravovať po lehote určenej na predkladanie súťažných návrhov.
5.13	Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.
5.14	.Súťažný návrh môže byť doručený osobne do podateľne Miestneho úradu mestskej časti Bratislava-Petržalka, Kutlíkova ul. č. 17, 852 12 Bratislava v zalepenej obálke s uvedením mena, poštovej adresy účastníka s označením: „OVS Predaj pozemku 3662/20 - NEOTVÁRAŤ“, s označením a v termíne        od 14. 09. 2010 počas pracovnej doby zamestnancov miestneho úradu do 07. 10. 2010 do 12°° hod. V prípade doručenia návrh poštou sa za deň doručenia návrhu považuje deň doručenia poštovej zásielky vyhlasovateľovi.
5.15	.Súťažné podmienky a podklady bude možné získať:
a)	na internetovej stránke mestskej časti: www.petrzalka.sk,
b)	na portáli www.reality.sk,
c)	v kancelárii č. 610 na 6. poschodí Miestneho úradu mestskej časti Bratislava-Petržalka, Kutlíkova 17 (v budove Technopolu) Bratislava počnúc dňom     14. 09. 2010 do 06. 10. 2010 v čase od 8°° hod do 12°° hod.

            5.16. Obálky so súťažnými návrhmi sa budú otvárať a súťažné návrhy sa budú 
                     vyhodnocovať dňa 07. 10. 2010 o 14.00 hod.
5.17.	Komisiou vybraný účastník obchodnej verejnej súťaže podlieha schváleniu Miestnym zastupiteľstvom mestskej časti Bratislava-Petržalka. Vybratému účastníkovi súťaže bude do 3. 11. 2010 odoslaný list s tom, že je vybraným účastníkom súťaže a že bol schválený Miestnym zastupiteľstvom mestskej časti Bratislava-Petržalka.
5.18.	Vyhlasovateľ súťaže si vyhradzuje právo kedykoľvek do prijatia návrhu a podpisu kúpnej zmluvy zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Miestneho úradu mestskej časti Bratislava-Petržalka, na internetovej stránke www.petrzalka.sk.
5.19.	Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov odošle vyhlasovateľ účastníkom listom do 15 dní odo dňa vyhodnotenia obchodnej verejnej súťaže.
5.20.	Vyhlasovateľ si vyhradzuje právo v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.
5.21.	Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaži a účastníci súťaže v plnej miere znášajú všetky náklady spojené s ich účasťou v súťaži.

6.	Kritériá pre posudzovanie súťažných návrhov:

6.1. Kritériom pre posúdenie predložených ponúk je najvyššia ponúknutá cena. V prípade rovnosti cenovej ponuky budú uchádzači o kúpu pozemku s rovnakou výškou ponuky opätovne vyzvaní na predloženie novej upravenej cenovej ponuky v termíne do 14 dní od termínu vyhodnotenia návrhov.
6.2.Vyhlasovateľ si vyhradzuje právo súťažné návrhy postúpiť na výber cestou elektronickej aukcie.

				Milan Ftáčnik
			                starosta
     		     mestskej časti Bratislava-Petržalka